Skandinavisk UFO Information 

Danmarks UFO Forening 



UFO-Mail nr. 63 


23. november 2005 


UFO-Nyt nr. 4 er netop udkommet og sendt til alle 
abonnenter. Vi bringer her smagsprøver fra UFO- 
Nyt. 

Den store UFO-debat 

Af Seth Shostak 

Den gode nyhed er, at meningsanalyser fortsat viser, at mellem 
en og to tredjedele af offentligheden tror på eksistensen af ikke- 
jordisk liv. Den mærkelige nyhed er, at en lignende brøkdel tror, 
at en del af dette liv også besøger Jorden. 

Flere af de seneste tv-udsendelser (i USA) har på sober vis taget spørgsmålet 
op, om hvorvidt fremmede fartøjer krænker vores luftrum og lejlighedsvis 
lander længe nok til, at deres besætninger kan udføre bizarre (og i de fleste 
tilfælde ulovlige) eksperimenter på sagesløse borgere. Men de fleste af disse 
udsendelser snyder seerne ved at påstå, at man endelig er ved at nå til bunds i 
den såkaldte „UFO-debat" - hvilket de ikke gør. Det at komme til bunds i 
denne sag synes for evigt uden for rækkevidde. 

Så hvad er der på spil her? Lad os indrømme, at på trods af alle ophidsede 
diskussioner mellem de involverede parter, så strider interstellare rejser ikke 
imod fysikkens love. De er mulige. Når det kommer til stykket, så er Pioneer 
og Voyager sonderne næsten tre årtier inde i en overset interstellar rejse lige 
nu. Tilbageslaget er naturligvis, at det ville tage disse fartøjer 70.000 år at 
tilbagelægge afstanden til selv den nærmeste stjerne (og de har ikke kurs mod 
den). Med den fysik vi kender til, er det ekstremt vanskeligt at afkorte 
rejsetiden væsentligt på en sikker måde. Naturligvis er det teoretisk muligt at 
skabe ormehuller eller andre eksotiske anordninger for højhastigheds- 
kosmiske-rejser, men denne tilgang er rent spekulativ. 

Og det er heller ikke den virkelige pointe. Det problem, jeg har med påstanden 
om, at fremmede fartøjer strejfer omkring på vores planet, er ikke 
transportspørgsmålet, men beviserne. Jeg vil først begynde at spekulere på, 
hvordan de er kommet hertil, når jeg er overbevist om, at de virkelig er 
ankommet. 

Men er de det? Hvor gode er beviserne? I et tv-program, som jeg medvirkede i 
for nylig, deltog også eksperter, som igennem lang tid har studeret ufoer, og 
som argumenterede for ufoernes fremmede oprindelse ved at vise fotografier 
af formodede tallerkner, der svævede i lav højde. Nogle af disse objekter var 
uskarpe lyskilder, mens andre lignede hjulkapsel-formede frisbee's fotograferet 
i flugten. 

Eftersom de førstnævnte fotos nødvendigvis må være dunkle, så krævede de 
andre mere af min opmærksomhed. Hvordan kan vi vide, at disse ikke viser 
hjulkapsler smidt op i luften af en svindler med et kamera? Svaret fra en 
ekspert var: 



„Disse fotografier har bestået prøven". Udspurgt om nøjagtigt, hvilken prøve 
de havde klaret, var svaret, at „atmosfæriske effekter giver os en 
minimumafstand , og omhyggelige studier har udelukket fuskeri med 
kameraet". Tja, det første er ret vilkårligt, og beror på nogle antagelser 
omkring atmosfæriske forhold (var det en dag med smog over Los Angeles?), 
og det sidste beviser intet. Et virkeligt fotografi af en hjulkapsel i luften, 
involverer jo netop ikke nogen fotografiske fuskerier. 

Yderligere beviser, som nævnes i det endeløse, er „ekspertudsagn". Piloter, 
astronauter og andre med erfarne øjne og imponerende akkreditiver har alle 
påstået at have set mærkelige fartøjer på himlen. Man kan nok roligt sige, at 
disse vidner har set noget. Men blot fordi man ikke genkender et fænomen på 
himlen, betyder det ikke, at det er ikke-jordiske besøgende. Dette kræver 
yderligere beviser, som indtil nu synes at være lige så lidt overbevisende som 
de svindel-frie fotos af flyvende 
tallerkner. 

Men hvad med de mennesker, som 
hævder at have oplevet nærkontakt 
med aliens. Bortførelseshistorierne 
udgør et område for sig - et som jeg 
ikke vil komme nærmere ind på her, 
selv om jeg må indrømme, at det er 
interessant at se fotos af mennesker 
med små dybe mærker, hvor vævet 
mangler, kombineret med påstanden 
om at disse små vansiringer skyldes 
mindre lovovertrædelser begået af 
aliens. Men selv, hvis man ser bort fra 
det besynderlige spørgsmål om, hvorfor 
væsner fra fjerne sole skulle komme til 
Jorden for at skære små huller i de 
lokale, så er også dette bevismateriale 
flertydigt. Mærkerne kan være 
frembragt af aliens, men på den anden 
side kunne de også skyldes mishandling 
af ægteskabelig karakter eller af mange 
andre årsager. 

Da der blev lagt alvorligt pres på 
eksperterne i denne tv-udsendelse, om 
hvorvidt der rent faktisk eksisterer 
beviser for besøg af ikke-jordiske Californien. Engang et „ægte" ufo¬ 
væsner, trak de sig tilbage ved at foto - men senere indrømmede den 
sig e: „Altså, vi ved ikke , hvor de un 9 e mand ' at det var en hjulkapsel 
kommer fra. Men der foregår afgjort k astet u *j °Y er kløften og 
noget". Den sidste udtalelse er næppe F ° t °£!" F ^i^ r ? or sjov. 

, 3 , , , ,, Foto: SUFOI Picture Library 

kontroversiel. Men den første er fjollet. 

Hvis tallerknerne og de, der stjæler væv, ikke kommer fra det ydre rum, hvor 
kommer de så nøjagtigt fra? Belgien? 

Kernen i sagen er, at beviserne for ikke-jordiske besøg ikke har overbevist ret 
mange videnskabsfolk. 



En ung mand tog dette foto den 23. 
november 1951 ved Riverside i 


Meget få akademikere skriver artikler om fremmede fartøjer og deres 
besætninger til publikationer, som videnskabeligt gennemgår materialet, inden 
det bliver trykt. Konfronteret med dette, søger ufo-eksperterne normalt tilflugt 
i en af to mulige forklaringer: 

• Materialet, som kunne være overbevisende, er blevet samlet og gemt væk af 
den amerikanske regering. Selv om det er en tiltrækkende forklaring, så er det 
et argument, som udspringer af dumhed (og ensbetydende med at sige: „Vi 
kan ikke vise dig gode beviser, fordi vi ingen har"), og nødvendigvis implicerer 
dette, at alle regeringer i verden effektivt har gemt alle genstande fra aliens af 
vejen. Medmindre, naturligvis, at de ikke-jordiske kun besøger USA, hvor det at 
bjærge materiale, der falder til jorden, åbenbart er perfektioneret til en højere 
kunstart. 

• Videnskabsfolk har simpelt hen nægtet at beskæftige sig ordentligt med dette 
fænomen. Med andre ord, så burde videnskabsfolk bebrejde sig selv for, at 
hypotesen om fremmede besøgende ikke har gjort indtryk på dem. Ikke alene 
er dette unfair, det er vildledende. Det er sandt, at ret få forskere er gået ind i 
arbejdet med at efterprøve beretningerne, videoerne og de mærkelige fotos, 
som tilsammen udgør beviset for tilstedeværelsen af aliens. Men det behøver 
de heller ikke. Kritikken er beslægtet med at fortælle filmkritikere, at filmene 
ville være bedre, hvis de bare ville anbringe sig selv bag kameraet. Men 
filmkritikere kan skrive udmærkede og præcise anmeldelser af film uden at 
deltage i selve arbejdet med at producere film. 

Bevisbyrden ligger hos dem, der fremsætter påstandene, og ikke hos dem, der 
synes, at dataerne er tvivlsomme. Hvis nogle forskere er overbevist om, at 
fremmede fartøjer chikanerer vores fly, så burde de fremlægge de absolut 
bedste beviser, de har, og ikke ty til forklaringer som appellerer til 
konspirationsteorier om mørklægning eller andre personers fejlende vilje til at 
være åbne over for ideen. 

Fortalerne for ufoer beder os ikke om at tro på noget, som er trivielt eller 
ubetydeligt, for når det kommer til stykket, kunne der næppe være nogen 
anden opdagelse, der er mere dramatisk eller vigtig end netop besøg fra andre 
verdener. Hvis vi kunne bevise, at aliens er her, så ville jeg være fyldt med 
lige så megen ærefrygt som alle andre, men jeg venter stadig på beviset. 

Kilde: 

SETI-Instituttet - 14. juli 2005/www. space.com. 

Oversættelse: Peder Schultz 


Dræberkulter og sære 

sekter 

Af Klaus Aarsleff 

Når det religiøse behov kammer over, er det ofte en sekt eller en 
kult, der leverer svaret på tilværelsens gåder. Her ophøjes 
bizarre idéer til urokkelige sandheder og fører somme tider til 
ekstreme handlinger. 


Den legendariske schweiziske psykolog 
Carl Gustav Jung mente, at alle 
mennesker har et religiøst behov. For 
nogle mennesker trænger dette behov 
sig på med samme styrke som behovet 
for søvn, mad, varme og sex. 

De fleste af os får tilfredsstillet behovet 
ved at gruble over tilværelsens gåder i 
det stille. Vi undrer os over 
stjernehimlen en klar vinternat og 
fornemmer, at der er store og 
forunderlige kræfter på spil i 
verdensaltet. 

En hel del opfylder behovet ved at 
tilslutte sig en religion. Her vælger man 
som regel at tro på, at en hellig bog 
rummer sandheden og forklaringen. 

Herefter er der ikke behov for undren, 
skepsis og dødsangst. 

Endelig er der en gruppe, der vælger at 
gå til yderligheder. De tilslutter sig en 
sekt eller en kult, hvor bizarre og 
ekstreme synspunkter ophøjes til 
uomgængelig sandhed. Fordelen ved at tilslutte sig en sådan ekstrem 
bevægelse er, at enhver form for selvstændig refleksion bliver overflødig. Det 
ligger der en stor styrke og tryghed i. Samtidig bliver kult- eller 
sektmedlemmet ofte et villigt redskab i hænderne på den fader- eller 
moderskikkelse, der som regel leder den ekstreme kult eller bevægelse. 



Terror og naturånder 

Den islamistiske selvmordsterror. De røde Khmerers terror-regime, nazismens 
gruopvækkende udryddelsessystem, Stalins og maoisternes ugerninger mod 
menneskeheden - alle vidner de om, hvor galt det kan gå, når mennesker 
lader forstanden afløse af en ekstrem tro på en større sandhed. Listen kan 
passende suppleres med f.eks. fanatiske jødiske bosættere og morderiske 
nykristne. 



Der er tilsyneladende ingen grænser for, 
hvad mennesker kan finde på, når 
fundamentalisme opfylder det religiøse 
behov. 

Heldigvis er de fleste sekter og kulter 
ikke specielt farlige for sig selv eller 
omgivelserne. Når en sekt endelig griber 
til drab, er det ofte egne medlemmer, 
man forgriber sig på - for eksempel ved 
kollektivt selvmord. 

Normalt er en sekt eller en kult blot en 
fredelig sammenslutning af mennesker, 
som gennem ritualer og belæringer 
søger at finde svar på de spørgsmål, 
som alle mennesker stiller sig selv: 
Hvem er jeg? Hvor kommer jeg fra? 
Hvor skal jeg hen? Hvad er meningen 
med mit liv? Nogle tror, at rumfolk i 
flyvende tallerkener har svarene. Andre 
mener, at det søgende menneske bør 
støtte sig til usynlige mestre i Himalaya. 
Og nogle tror, at vi blot skal lytte til 
naturånderne ... 

Egentlig er en sekt en bevægelse, der 
udspringer af et større religiøst system. De dansende Dervisher er således en 
sekt inden for islam. Og en kult er en religiøs ceremoni, altså en handling, der 
har med tilbedelse at gøre. 

I bogen »Hemmelige selskaber - 40 dræberkulter og sære sekter« har jeg 
valgt at bruge ordene rummeligt, således som de fleste sikkert opfatter dem, 
det vil sige, at både sekt og kult betegner mindre grupper af mennesker med 
usædvanlige eller direkte skøre synspunkter. Uanset hvor skøre deres idéer 
kan synes, er den kraft, der driver disse mennesker, dog til syvende og sidst 
den samme kraft, der får os alle til at dæmpe stemmen, når vi taler sammen i 
en kirke - og som får nogle enkelte galninge til at flyve en flyvemaskine ind i et 
højhus i New York. 

Det er en kraft af utrolig styrke. 

»Dræberkulter og sære sekter« er forordet til 
Klaus Aarsleffs nye bog »Hemmelige selskaber 
- 40 dræberkulter og sære sekter«, som kan 
købes hos SUFOI. 

Læs også de to andre bøger i serien: 

Konspirationsteorier 

Lars Bugge 

152 sider, illustreret og indbundet. Bogen er 
udsolgt! 

Flere konspirationsteorier 

Lars Bugge 

160 sider, illustreret og indbundet. Pris: kr. 

19,00 

Bøgerne bestilles på: »Bøger for voksne « . 









En rejseberetning: 

Verdens største 
radioteleskop 


Tekst & Fotos: Inge Svane 
Inden afrejsen til vores feriemål 
Puerto Rico i Caribien var vi fast 
besluttet på at aflægge Arecibo 
Observatoriet et besøg. Dette blev 
ikke en mindre spændende 
beslutning, da vores søn læste op 
fra et blad, at man netop i 
efteråret 2004 på Arecibo 
Observatoriet havde modtaget fire 
ens signaler fra det ydre rum. 

Fast besluttet på at høre noget 
mere om, hvad det kunne være, 
drog vi af sted fra vores 
ferielejlighed mod Arecibo. Der 
var to veje: den lige og mere 
kedelige og den gennem landet og 
bjergene. Den sidste så ud til at 
være en smutvej, men hvad ved 
sådan en pandekagebeboer om at 
køre smutveje i bjergene? Vores 
to drenge ved i hvert fald nu, at 
mor ikke skal finde smutveje 
mere. Turen tog mere end 
dobbelt så lang tid, og der var et 
par stykker, der led af køresyge. Nå, men det var turen værd, da vi endelig 
kunne se de store master, der holder selve den brede parabol, hvis skærm 
måler 305 m i diameter. 

Farmand parkerede bilen, dog ikke i bedste foran-supermarked-stil. Nej, her 
var det ikke muligt at køre helt til døren. Vi måtte pænt holde på p-pladsen og 
så lige gå op ad et par trapper. Jo, tak der er 500 stk - og så i tynd og 
stegende varm luft. Faktisk passerede vi hele planetsystemet på vores vej op. 
Langs med trappen var planeterne placeret i forholdsmæssig afstand - 
udmærket ide, så var der lidt at snakke om og dermed aflede vores 
teenagedrenge fra deres lidelser. 

Ved observatoriet er der et besøgscenter. Det var kun her, vi måtte snuse, og 
så ude på en terrasse foran parabolen. Besøgscentret var indrettet som et 
uddannelsescenter/eksperimentarium. Her varen afdeling med: 

• Jorden og vores solsystem 

• Stjerner og galaxer 




• Instrumenter og teknologi 

• Udstilling med hvad der foregår på Arecibo 

• Et auditorium hvor der vises film om observatoriet 

• Og selvfølgelig en butik 
med alt fra små grønne 
mænd til t-shirt. 

Al tekst var på engelsk og 
spansk. 

Fra terrassen kunne vi 
betragte den kæmpe 
parabol med den store 
reflektor. 

Da skærmen ikke kan 
bevæge sig (den ligger 
spændt ud over en dal), er 
det reflektoren, der flytter 
sig efter sit mål. 

Reflektoren er kæmpe stor 
og hænger svævende over 
skærmen. Der kører en lille 
svævebane over til reflektoren, så teknikere kan komme over og servicere. 
Observatoriet blev åbnet i 1963 og har været brugt af forskere fra hele Jorden. 
Der observeres inden for radio- og radar-astronomi og for atmosfæriske 
sammensætninger. 

I dag er der ansat 140 personer, som beskæftiger sig med alt fra selve 
forskningen, de mange computere og til kiosken. Selve teleskopet er bemandet 
24 timer i døgnet. 







Nå, men vi spurgte en rundviser, om det passede med de fire mystiske 
signaler fra rummet. Han sagde ja og bekræftede, at de tilmed kom fra et tomt 
sted i verdensrummet, hvorfra man ikke forventede radiosignaler. Hvad mere 
mystisk var: Der var fire stk.! To ens hørte man jævnligt, tre var sjældne, men 
fire ens vakte stor interesse. Der er endnu ingen forklaring på signalerne, men 
det er da spændende. 

Efter til sidst at have brugt en formue på souvenirs i kiosken drog vi tilbage til 
vores ferielejlighed. Denne gang fik mor her dog ikke lov til at finde en nem 
smutvej. 

Skulle du få lyst til at se Arecibo Observatoriets hjemmeside, er 
adressen: http://www.naic.edu 
God fornøjelse! 





Dødsfald 

Philip Klass var med til at grundlægge CSICOP (The Committee 
for the Scientific Investigation of Claims of the Paranormal) og 
var en af verdens mest kendt ufo-eksperter. 

Han blev ofte kaldt for en ærke-skeptiker (debunker), fordi 
han nidkært forfulgte alle spor i sin efterforskning og oftest 
nåede til den konklusion, at observatørerne havde set noget 
kendt, altså en IFO. Når hans efterforskning en gang imellem 
endte blindt, og han ikke kunne give en naturlig forklaring på 
det sete, greb han nogle gange til den „lette" og lidet 
sympatiske „løsning" at grave noget „snavs" frem, som kunne give et billede af 
observatørerne som værende uvederhæftige, utroværdige eller direkte 
kriminelle. Men for det meste var Philip Klass' efterforskning forbilledlig, og 
ofte bidrog han ved at kaste et helt nyt lys over en tilsyneladende uforklarlig 
sag. Jeg har selv haft stor glæde af hans efterforskningsarbejde i mine artikler 
i UFO-Nyt, hvor jeg i sin tid skrev en artikelserie om de klassiske ufo-tilfælde 
og i den sammenhæng brugte hans bøger som kilde, ligesom jeg i 1980'erne 
havde en livlig korrespondance med ham. 

Philip Klass var ingeniør af uddannelse og senior-redaktør af Aviation Week & 
Space Technology i mere end 30 år. Klass var en glimrende skribent, og jeg 
kan varmt anbefale hans ufo-bøger, som omfatter: 

UFOs - Identified (1968) 

UFOs Explained (1974) 

UFOs. The Public Deceived (1983) 

UFO Abductions: A Dangerous Game (1989) 

The Real Roswell Crashed-saucer Coverup (1997) 

Bringing UFOs Down to Earth (1997), børnefagbog 
Kim Møller Hansen 



Philip J. Klass, 
1919-2005 


Foto fra Nekselø 
sommeren 2004 

Af Ole Henningsen 

Da jeg sad og kiggede på nogle billeder, jeg havde taget fra 
Nekselø i Sejrøbugten på Sjælland sommeren 2004, faldt min 
opmærksomhed på to streger på himlen. 

Jeg kan desværre ikke huske den nøjagtige dato for, hvornår jeg 
var der. Men jeg håber, I kan være med til at forklare, hvad det 
eventuelt kan være. 

Sådan lyder starten på den 41-årige socialpædagog Jørgen Christiansens mail 
til SUFOI i slutningen af juli i år. 

Billedet, der især fangede Jørgen Christiansens interesse, er taget med et 
digitalt kamera Premier-DC-3330 på Nekselø ud for Havnsø i Nordvestsjælland. 
Jørgen Christiansen er ikke helt sikker på, hvornår hans billede er taget, men 
mener at kunne tidsfæste det til den 21. august 2004 mellem kl. 13 og 14. 



Datoen svarer ikke til, hvad billeddatafilen i selve fotoet viser, men der er 
ingen sikkerhed for, om kameraets dato- og tidsindstilling har været korrekt på 
optagelsestidspunktet. 







På Jørgen Christiansens originale foto fra Nekselø (øverst) ses to små, 
mørke, aflange aftegninger på himlen i hver sin side af billedet. 
På det originale foto ses endvidere en lille rund, mørk aftegning midt i 
billedet mellem de to øvrige. Nederst ses Jørgen Christiansens foto men med 
ændret lysstyrke, kontrast m.v. i et forsøg på at fremhæve de små objekter. 
Fotografen oplyser til SUFOI, at billedet er taget i det fri i nordvestlig retning 
og ikke gennem rude i f.eks. bil eller hus. 

Som det i øvrigt fremgår billedet, er det en solrig dag med kun få skyer på 
himlen. 

Billedet har været forelagt SUFOIs fotokonsulent, Hans Bødker, der i et forsøg 
på at fremhæve de små, mørke aftegninger på billedet har ændret på lysstyrke 
og kontrast m.v. 


Kraftig forstørrelse og ændring af lysstyrke, kontrast m.v. bringer ingen detaljer 
frem i de tre mørke aftegninger, der kan bidrage med yderligere oplysninger om, 
hvad der er fotograferet. 



Jørgen Christiansen har ikke selv observeret noget udsædvanligt på himlen 
under fotograferingen. 

SUFOIs fotokonsulent, Hans Bødker, siger, at der efter hans opfattelse kan 
være flere årsager til de to mørke, aflange aftegninger på billedet: 

„Der kunne være tale om objekter / hurtig vandret bevægelse 
eksponeringsøjeblikket og derfor trukket ud i længderetningen. 
Ifølge billeddatafilen har eksponeringen været på 1/200 se/c. 
Med så relativ kort eksponeringstid er der tale om en så stor vinkelhastighed', 
at fugle kan udelukkes - på grund af deres i så fald store afstand fra kameraet. 
Der kan derfor søges i noget meget mindre, såsom bier eller andre insekter, 
der flyver hurtigt forbi objektivet på kort afstand og derfor kan danne en i 
længderetningen uskarp aftegning. 

En anden teori kunne være, at objekterne simpelthen har denne aflange form, 
der så ikke skyldes hurtig bevægelse. 

Sådanne objekter kunne f.eks. være sorte, aflange balloner, der opvarmet af 
solen, stiger til vejrs (såkaldte Solar Zeppelins. red.), fra stranden og driver for 
vinden. 

Det runde objekt kunne meget vel være en ballon ." 

Fotokonsulent Hans Bødker er efter sine undersøgelser af billedet ikke i tvivl 
om, at der rent faktisk er fotograferet nogle fysiske objekter, som dog ikke så 
let - ud fra det foreliggende billedmateriale - umiddelbart lader sig identificere. 
Selv hælder han mest til ballon-teorien. 

Der er ikke mange detaljer at gå efter i billedet og udsnitsforstørrelserne, men 
vi hører gerne læsernes kommentarer til sagen på. Skriv til Skandinavisk UFO 
Information - SUFOI. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle himmelfænomener og 
spændende tilbud på ufo-materialer. 





